Hüvitades lapsevanemale lapse kasvatamise ajal saamata jääva töötasu, tahame anda noorele perele kindlustunde lastesaamist mitte liialt edasi lükata ja võimaluse kujundada lapsele soodne kasvukeskkond. Seisame oma tõhusust tõestanud vanemahüvitise süsteemi  jätkumise eest. Sündide arv (sh sündimuskordaja ehk samasse peresse sündivate laste arv) on 2004. aastast pidevalt kasvanud. Suuresti tänu vanemahüvitisele saavutas eestlaste iive 2009. aastal üle pika aja taas positiivse taseme. Strateegilisemas plaanis ei saa riigil olla tähtsamat eesmärki kui rahva püsimajäämine.